আলোন্দ্রা রিভেরা

আলোন্দ্রা রিভেরা (; জন্ম: ১৯ জুলাই ২০০১) হলেন একজন পুয়ের্তো রিকান তীরন্দাজ, যিনি পুয়ের্তো রিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০২২ সালে তীরন্দাজীতে অভিষেক করা রিভেরা পুয়ের্তো রিকোর হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

 প্রারম্ভিক জীবন 
আলোন্দ্রা রিভেরা ২০০১ সালের ১৯শে জুলাই তারিখে পুয়ের্তো রিকোর বায়ামোনে জন্মগ্রহণ করেছেন এবং সেখানেই তার শৈশব অতিবাহিত করেছেন।

 খেলোয়াড়ি জীবন 
রিভেরা পুয়ের্তো রিকোর প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে মাত্র ৭টি ১০ পয়েন্ট অর্জন করে সর্বমোট ৫৪৭ পয়েন্ট নিয়ে তিনি ৬৪তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১ম স্থান অধিকারী দক্ষিণ কোরিয়ার লিম সি-হিয়নের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

 তথ্যসূত্র 

 বহিঃসংযোগ 



বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পুয়ের্তো রিকান নারী তীরন্দাজ
বিষয়শ্রেণী:পুয়ের্তো রিকোর অলিম্পিক তীরন্দাজ
বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ